b'\n_START_ARTICLE_\nRIB\n_START_PARAGRAPH_\nEn RIB eller RHIB (fra engelsk Rigid Hulled Inflatable Buoyancy, "stift skrog oppustelig opdrift") er en b\xc3\xa5d med fast, formet skrog og fleksibel, oppustelig ponton som \xe2\x80\x9cr\xc3\xa6ling\xe2\x80\x9d. B\xc3\xa5dtypen er meget stabil og s\xc3\xb8dygtig fordi den oppustelige ponton g\xc3\xb8r at b\xc3\xa5den ikke mister flydeevne selv om store m\xc3\xa6ngder vand skylles ombord._NEWLINE_Skroget i en RIB kan v\xc3\xa6re lavet af st\xc3\xa5l, tr\xc3\xa6, aluminium eller mere almindelig, en kombination af de tre i strukturen og glasfiber p\xc3\xa5 overfladen. Skroget er formet for at \xc3\xb8ge b\xc3\xa5dens ydelse og planingsegenskaber._NEWLINE_Den oppustelige ponton er fremstillet af en gummibelagt, syntetisk dug og giver b\xc3\xa5den sikker opdrift, samtidig fungerer den som en fender. Pontonen er ofte inddelt i flere kamre, hver med en ventil for at tilf\xc3\xb8re luft eller lukke luft ud, for at mindske virkningen af en punktering._NEWLINE_B\xc3\xa5dtypen bruges blandt andet af redningsv\xc3\xa6senet, milit\xc3\xa6ret og politiet, samt som fritidsb\xc3\xa5d.'